Skandes of Geheime | Herriemerrie
Skandes of Geheime
Vermetelheid!! Tannie Gypsy het my ook met my huiswerk gedrop 😉 , maar ek moet seker die voorbeeld stel. Ek moet darem iets wees, al is ek dan nou maar net voorbeeldig. Daar is nie juis skandes is wat ek kan verklap nie. Laat ek maar probeer . . .
Ek het in gr 2 by die skool myself nat gemaak. Nee, ek het nie die verskoning van ‘n swak blaas of iets gehad nie. Ek het lank voor my tweede verjaarsdag my doeke vaarwel geroep – selfs wanneer ek geslaap het. Ek het wel ‘n teef van ‘n juffrou gehad. Sy was nie in die klas vir Kamerverlaat nie en my knyppers het die stryd verloor. Gee die duiwel wat haar toekom, sy het nie juis ooghare vir my gehad nie. Daardie dag was sy nogal simpatiek en het selfs die klaskamerreëls so ‘n bietjie aangepas.
Ek was al by ‘n Koert Derm (ook bekend as Kurt Darren) konsert. Was by ‘n klein Vrystaat dorpie se skou waar ek moes gewerk het. ‘n Outjie so 3 stalletjies het my uitgevra vir die aand en dit was al wat daar was om te doen in die dorp.
Ek moet erken – ek is nie ‘n groot Deon Meyer aanhanger nie. Ek sal sy boeke van tyd tot tyd lees en sal hulle selfs goed vind. Objektief beoordeel. Ek gee dus toe dat hy ‘n briljante skrywer is, maar ek hou nog steeds nie van die tipe boeke wat hy skryf nie.
Ek is ‘n draadsitter, maar nie ‘n pasifis nie. Ek is ‘n optimis, maar skram nie weg van die harde realiteit van die lewe nie. Ek is skaam, maar word nie maklik geintimideer nie.
Ek het al verskeie sokkerwedstryde bygewoon, maar was nog nooit by ‘n groot rugbywedstryd nie. My een uitstappie na Loftus was vir sokker. Ek was selfs al by internasionale krieket gewees. Ek hou egter meer van rugby as van krieket en sokker saam.
As ek soms so luister na mense, blyk dit om ‘n prestasie te wees om so dronk te wees dat jy nie meer kan onthou wat gebeur het nie. Ek het nog nooit so ‘n geval gehad nie en geen planne om deel van die groep te raak nie. Ek wil in beheer bly en dus sal ek sorg dat ek myself nooit te buite gaan nie.
Ek is eintlik baie vervelig. Niks om oor huistoe te skryf of opgewonde te raak nie. Ek meen, ‘n biografie van my lewe sal ‘n mors van goeie papier wees en die onnodige moord van ‘n paar bome wees.
Ek weet nie wie was nog nie getag nie. Ek sien egter nie dat Gogga, Nadia of Sonlig iewers getag is nie.
Breinvasbrand: Op watter kanaal word Scandal uitgesaai?
Breinlosbrand: Krista was reg met 10 Oktober.
« Erfenis Koerantbrokkies »
Datum : Desember 7, 2011
Klip (08:07:37) :
A man saved his girlfriend’s phone number as “LOW BATTERY”
So whenever she calls in his absence, his wife takes the phone and
Plugs it to the charger!
Xena Phoenix (07:06:06) :
Sy vrou is duidelik blond
Olga (09:05:00) :
Wow! Daar is geraamtes in jou kas.
Xena Phoenix (07:06:21) :
Klip (09:35:46) :
I don’t like playing superficial phoney games.
MaanKind (11:49:42) :
Baieooreenkomnste! Ek kan met als assosieer, behalwe die Kut Dareen en sokker. (Maar ejk het ‘n Kurt Darren CD)
Xena Phoenix (07:06:55) :
Jou reputasie lê in flarde
Son (14:40:58) :
Jy is glad nie vervelig nie, vat my woord daarvoor 😉
Xena Phoenix (07:08:12) :
Vervelig is in die eyes of the beholder. 😉
In my vorige lewe as Grace O’Malley was dit ‘n ander storie. Sal julle nie nou daarmee verveel nie
JWW (17:21:56) :
Vervelig, is die feit dat ons lanklaas ‘n blogjol / kuier gehad het . . . . .
Xena Phoenix (07:08:37) :
Nou reel vir ons een. Voordat die Ousie trou.
Nadia (17:01:33) :
Ai, dat die “vervelige” VOORBEELDIGE bloggers dit nou goeddunk om ander se sondes so te wil uitwys ……. glad nie so vervelig en voorbeeldig soos wat sekere mense mag dink nie 😉
Ek sal eers mooi moet gaan dink oor watter sondes/geheime kan wel in die openbaar geuiter word!
Toortsie (21:10:48) :
Ek moet in skaamte erken dat ek ook by ‘n Kurt Darren konsert op Struisbaai was. Ons het ons vrek gelag vir sy aangeleerde bewegings, en na my mening is hy nie besonder nootvas nie.
Het ook nog nie Deon Meyer gelees nie, my man het wel.